OzLabs/hebrew-wiki-articles huggingface dataset:
פלזיוזאוריה

פלזיוזאוריה (שם מדעי: Plesiosauria) היא סדרה של זוחלים ימיים פראפסידים קדומים בני הקבוצה דיאפסידה. הם התקיימו מן הטריאס עד סוף הקרטיקון ונכחדו עם הכחדת הקרטיקון הגדולה שלפני 66 מיליון שנה. חלק מן הסוגים היו ענקי ממדים. הגדול ביותר מביניהם היה הפליוזאורוס שהגיע לאורך של 15 מטרים ולמשקל של 45 טונות.

לפלזיוזאורים היה צוואר ארוך או חרטום ארוך או שניהם גם יחד. הגוף היה קצר, רחב, ושטוח יחסית. בגלל גופם הקשוח וזנבם הקצר נמנעה מהם התפתחות של איברי תנועה דוגמת הדגים, ובמקום זה התפתחו גפיהם למבנים חזקים דמויי משוט, שבעזרתם חתרו במי הים כדרך שמשייטים הצבים במים. על פני היבשה היו מסוגלים לדדות ככלבי ים. הם ניזונו מדגים, אמוניטים ומבלמניטים. יש המאמינים שהם עדיין קיימים באגם לוך נס ובמספר נהרות ואגמים בעולם, בעיקר באירופה, אך לא נמצאו לכך הוכחות.

לפלסיוזאורודים (Plesiosauroidea) היה צוואר ארוך, זנב קצר ומבנה של כלבי ים שאיפשר להם לעלות על החוף, כגון האלאסמוזאורוס והפלסיוזאורוס, ואחרים שנקראו פליואוזאורודים (Pliosauroidea), שהיו בעלי צוואר קצר, פה מוארך מלא שיניים חדות וגוף גדול יחסית, כגון הקרונוזאורוס, הבראכאוכניוס והליופלרודון.

== מיון ==
****סוג ללא מקור Anningasaura 
****סוג ללא מקור Archaeonectrus 
****סוג ללא מקור Bobosaurus
****סוג ללא מקור מקרופלטה (Macroplata)
**סדרה פלזיוזאוריים (Plesiosauria)
***תת-סדרה פלסיוזאורודים (Plesiosauroidea)
*****סוג Leurospondylus
*****סוג Eoplesiosaurus
*****סוג Eretmosaurus
*****סוג Westphaliasaurus
****משפחה פלסיוזאוריים (Plesiosauridae)
****משפחה Microcleididae
****משפחה קריפטולידיים (Cryptoclididae)
****משפחה אלאסמוזאוריים (Elasmosauridae)
****משפחה לפטוקלידיים (Leptocleididae)
****משפחה פוליקוטיליים (Polycotylidae)
***תת-סדרה פליואוזאורודים (Pliosauroidea)
*****סוג Megalneusaurus
*****סוג Pachycostasaurus
*****סוג Sinopliosaurus
****משפחה רומלסוזאוריים (Rhomaleosauridae)
****משפחה פליוזאוריים (Pliosauridae)

==גלריה==
<gallery widths="155px" heights="145px"">
Dolichorhynchops.jpg|דוליצ'ורינצ'ופס
SeeleysaurusDB.jpg|Seeleyosaurus
Thalassiodracon BW.jpg|Thalassiodracon
Megalneusaurus027.jpg|מגלנאוזאורוס
</gallery>

==קישורים חיצוניים==

* 

*
קטגוריה:מאובני טקסונים שתוארו ב-1835
פטרנודון

השוואה בין 2 סוגי גודלי פטרנודון לאדם
פטרנודון (שם מדעי: Pteranodon; מילולית: "מעופף חסר שיניים") הוא סוג של זוחל קדום מעופף מסדרת הפטרוזאוריה.
== מאפיינים ==
מוטת הכנף של הפטרנודון הייתה באורך 8 מטרים, ועל ראשו הייתה כרבולת ארוכה. ניזון מדגים ששהו קרוב לפני המים על ידי דקירתם במקורו החד, מבלי שהוא עצמו יטבול במים.

הפטרנודון התקיים בתקופת הקרטיקון העליון באמריקה הצפונית. נמצאו למעלה מ-1,200 מאובנים של פרטים מסוג זה, ורבים מהם נשמרו היטב. עם זאת, ישנה מחלוקת לגבי מאובנים אלה באשר לשאלה האם בכולם מדובר באותו סוג של פטרנודון, או שמא חלק מהמאובנים הללו למעשה משתייכים לענף עצמאי שהתפתח בשלב מאוחר יותר. החוקר ברונו (מייקל) שטיינהרדט הוא אחד החוקרים הבולטים המצדדים בסברה השנייה.

הוא דמה מאוד לפטרוזאור גאוסטרנברגיה וזמן רב סברו חוקרים כי מדובר באותו הסוג.

הפטרנודון תואר על ידי החוקר האמריקאי עותניאל צ'ארלס מארש ב-1876.

==בתרבות==
הפטרנודון הופיע בכל סרטי פארק היורה למעט בסרט הראשון (לא נראה גם בשני הספרים). הוא מתואר כיצור גדול ותוקפני שיכול לתפוס אנשים ולהמריא כשהם אחוזים תחתיו.

אך ליוצרי הסרט היו כמה טעויות: לפטרנודון לא היו שיניים, קרומי כנפיו לא היו מכוסי עור אלא בשריר, זנבו מוצג בתנוחה שגויה והוא לא היה מסוגל לנחות על ענפים או לתפוס טרף ברגליו מאחר שלא היו לו אצבעות אחוריות, והוא גם לא נהג לקנן.

הפטרנודון הופיע בעוד כמה סרטים חשובים כמו קינג קונג והסדרות פלאווורלד, בראשית ובראשית: עולם חדש. פרטי פטרנודון נראים גם בסרטיו של נייג'ל מארוון: נרדף בידי דינוזאורים ומפלצות ים. 

הפטרנודון מופיע במספר משחקי מחשב כמו Jurassic World Evolution 2, עולם היורה: המשחק, Jurassic World: Alive ופארק היורה 3: בניית פארק.

בנוסף הפטרנודון הוא המאובן הלאומי של קנזס לצד הטילוזאורוס.

==גלריה==
<gallery widths="200" heights="150">
קובץ:Pteranodon longiceps mmartyniuk wiki.png
קובץ:Pteranodon amnh martyniuk.jpg
קובץ:Pterano.jpg
קובץ:202009 Pteranodon longiceps.svg
קובץ:Préhisto-parc de Réclère 024.JPG|דגם של פטרנודון
</gallery>

==קישורים חיצוניים==

* 

קטגוריה:בעלי חיים שתוארו ב-1876
קטגוריה:פטראנודוניים
קטגוריה:פטרוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי עותניאל צ'ארלס מארש
קטגוריה:מאובני טקסונים שתוארו ב-1876
תקודונטיה

שלד של [[פוסטוסוכוס (Postosuchus)]]
תקודונטיה (Thecodontia) היא קבוצה פרפילטית של זוחלים טורפים שהתקיימו בסוף הפרם עד סוף הטריאס. בעבר נחשבה זו לקבוצה שממנה התפתחו הדינוזאורים, הפטרוזאורים והתנינאים. בין התקודונטים הקדומים היו הולכים על ארבע, אולם התארכות הרגליים האחוריות והשינויים שחלו באגן הירכיים מרמזים על הסתגלות שהתחילה בכמה מהם להליכה על שתיים.

==מיון==
בקבוצה זו ישנם 4 טקסונים:
* Proterosuchia - קבוצה שהתפרקה מהענף דמויי ארכוזאורים
*פייטוזאוריים (Phytosauria)
*אטוזאורים (Aetosauria)
*פסאודוסוכיה (Pseudosuchia)

==קישורים חיצוניים==

* 

קטגוריה:זוחלים מעידן הפלאוזואיקון
קטגוריה:ארכוזאורים פרהיסטוריים
קטגוריה:קבוצות זוחלים שהתבטלו
דימטרודון

דימטרודון (שם מדעי: Dimetrodon) הוא סוג של סינאפסיד טורף פרהיסטורי בעל מפרש גבי מהתקופה הפרמית. במראהו הוא דמה לזוחל מודרני אך היה בעל קירבה גבוהה יותר ליונקים. הוא התקיים באמריקה הצפונית שלפני 295 עד 272 מיליון שנה מזמננו.

== מאפיינים ==
הדימטרודון היה מהטורפים הגדולים ביותר של תקופתו - אורכו הגיע ל-1.8 עד 4.5 מטרים ומשקלו הגיע עד 250 ק"ג, אם כי אולי היה קטן יותר מקרובו הטפנוזאורוס. 

הוא התהלך על ארבע רגליים, ונראה דומה ללטאה בעלת "מפרש" גדול על גבו עם זנב ארוך. ה"מפרש" היה למעשה עור מתוח מלא בכלי-דם, שהוחזק במקומו על ידי סחוס שבקע מגבו של הדימטרודון. מומחים מאמינים, כי המפרש שימש את הדימטרודון לחימום גופו, וכמו כן לחיזור ולהרתעה. ייתכן שחי באדמות ביצה והעביר את רוב היום בחימום גופו בשמש באמצעות המפרש כשמרבית פעילותו הייתה בשעות הלילה.

הדימטרודון התגלה בטקסס בשנת 1884 על ידי אדוארד דרינקר קופ, והוא זה שהעניק לו את שמו - בלטינית: "שיניים בעלות שני גדלים" - מכיוון שלדימטרודון שתי מערכות שיניים נפרדות: חותכות וטוחנות.

==בתרבות הפופולרית==
*הדימטרודון מופיע בסדרה ללכת עם מפלצות של ה-BBC בפרק השני. הוא נראה כטורף-על הנטפל לעדר אדפוזאורוסים וטורף את צעיריהם אך גם קניבלי. נקבה של דימטרודון נאבקת על שטח בנקבה אחרת ואז מטילה ביצים אך הצעירים שלה נאכלים בידי זכרים קניבלים רבים. בסדרה הוא מופיע באזורים יבשים כשלמעשה מקובל להניח שהוא חי באזורי ביצות לחות.
*בסרט עולם היורה: עולם חדש נראים דימטרודונים במכרות שב"עמק ביוסין", כשחלקם רודפים אחרי אלן, אלי ומייזי אך אלה ניצלים כשהשער נפתח בידי מלקולם. הוא נראה גם כדיורמה במוזיאון של לוקווד בסרט עולם היורה: נפילת הממלכה. פרטים שלו נראים גם במשחקים: עולם היורה: המשחק וJurassic World: Alive.
*דימטרודון מופיע בהופעה קצרה בסרט המסע לעמק החלומות אך הוא מוצג דומה ללטאת כוח יותר מליצור האמיתי.
*בסרט מסע לבטן האדמה מ-1959 נראה דימטרודון בגילום של איגואנה קרנפית מגודלת בעלת מפרש. 
*הוא מופיע בקצרה בסרט צעצוע של סיפור: הזמן שנשכח.
*דימטרודון נראה בסדרה הקומית דינוזאורים.
*בסדרה פאוור ריינג'רס עוצמת הדינוזאור נראה היצור "Dimetrozord" המבוסס על הדימטרודון.
*הדימטרודון מופיע במשחקי המחשב: Zoo Tycoon 2 בחלק על היצורים הפרהיסטוריים, Jurassic World Evolution 2, פארק היורה 3: בניית פארק וב-ARK: Survival Evolved.
*בנוסף הוא מופיע בסדרה פלאווורלד.

== גלריה ==
<gallery widths=200>
תמונה:Dimetrodon grandis 3D Model Reconstruction.png
תמונה:Dimetrodon grandis in "high walk" pose.png
תמונה:Dimetrodon Nachbildung.jpg
תמונה:Dimetrodon8DB.jpg
תמונה:ROM Dimetrodon.jpg
תמונה:Baltow JuraPark dimetrodon grandis.jpg
תמונה:Dimetrodon NT2 small.jpg
תמונה:Dimetrodon species2DB15.jpg|מינים שונים של דימטרודון בהשוואה לאדם
</gallery>

==ראו גם==
*סקודונוזאורוס
*ספנקודון - קרוב משפחה קדום בעל מפרש נמוך יותר.
*טפנוזאורוס - קרוב משפחה בעל ממדים דומים.

==קישורים חיצוניים==

* 

קטגוריה:בעלי חיים שתוארו ב-1878
קטגוריה:טקסונים שתוארו בידי אדוארד דרינקר קופ
קטגוריה:ספנקודונטיים
קטגוריה:בעלי חיים שחיו בפרם באמריקה הצפונית
קטגוריה:מאובני טקסונים שתוארו ב-1878
קטגוריה:טקסונים שהתפתחו בפרם
אדפוזאורוס

אדפוזאורוס (שם מדעי: Edaphosaurus) הוא זוחל קדום צמחוני מסדרת הפליקוזאוריה, אשר התאפיין בהתארכות של קוצי חוליות הגב, שנעשו מוטות גרמיים ארוכים ומשענות לקרומים דמויי מפרשים, ששימשו כנראה לוויסות החום. במראהו דמה לדימטרודון, שאולי היה טורפו. היצור חי במהלך הקרבון הפנסילבני ובחלק מהפרם, בערך לפני 303.4-272.5 מיליון שנה מהיום.

== מאפיינים ==
האדפוזאורוס תואר לראשונה בידי החוקר אדוארד דרינקר קופ ב-1882, כשמספר מינים שויכו לסוג. משמעות השם: "לטאת מרצפת", בגלל מבנה השיניים שלו. לעיתים מתורגם בטעות ל"לטאת האדמה", עקב הדמיון לשם אדמה ביוונית (אדפוס, כמו אדפולוגיה).

מאובנים של אדפוזאורוס התגלו באמריקה הצפונית במספר אזורים כמו ניו מקסיקו, אוקלהומה, וירג'יניה המערבית ואוהיו אך ייתכן שגם בגרמניה.

אורכו המרבי הגיע בדרך כלל ל-3.5 מטרים ומשקלו עד 300 ק"ג. הוא היה בעל מבנה מגושם עם ראש קטן ומבנה שיניו מרמזים על תזונה צמחונית. ככל הנראה היה בעל דם קר והשתמש במפרשו לוויסות טמפרטורה.

== בתרבות ==
*האדפוזאורוס מופיע בסדרה ללכת עם מפלצות שם נראה פרט צעיר שנטרף על ידי נקבת דימטרודון.
*בנוסף הוא מופיע בסדרה פלאווורלד ובמשחק Jurassic World: Alive.

==ראו גם==
*לופאוזאורוס - סוג שחי לצידו של האדפוזאורוס.

==קישורים חיצוניים==

* 
* [https://web.archive.org/web/20060102041359/http://www.palaeos.com/Vertebrates/Units/Unit390/300.html#Edaphosaurus מידע אודות אדפוזאורוס]
איור של אדפוזאורוס

קטגוריה:בעלי חיים שתוארו ב-1882
קטגוריה:פליקוזאוריה
קטגוריה:בעלי חיים שחיו בקרבון פנסילבני באמריקה הצפונית
קטגוריה:בעלי חיים שחיו בפרם באמריקה הצפונית
קטגוריה:טקסונים שתוארו בידי אדוארד דרינקר קופ
קטגוריה:מאובני טקסונים שתוארו ב-1882
אלאסמוזאורוס

אלאסמוזאורוס (שם מדעי: Elasmosaurus; משמעות השם: "זוחל דק-לוחית") הוא סוג של זוחל ימי קדום מסדרת הפלזיוזאורים וממשפחת האלאסמוזאוריים אשר חי במימי הקרטיקון, לפני 80.5 מיליון שנה באמריקה הצפונית .

== מאפיינים ==
מאובניו של זוחל ימי זה התגלו ב-1867 בקנזס ותוארו בידי החוקר אדוארד קופ ב-1868. סוג זה כולל מין אחד, כשמינים נוספים שהשתייכו אליו בוטלו או הועברו לסוגים דומים.

האלאסמוזאורוס היה זוחל גדול מאוד ואורכו הגיע ל-10.3 מטרים, כשצווארו היה ארוך פי שניים משאר חלקי גופו. כאשר התגלה לראשונה נחשב בעל צוואר קצר וזנב ארוך ונחשי בשל חלוקה שגויה של החוליות. מבנה הצוואר הקל על בעליו בלכידת דגים ואמוניטים באוקיינוס הקדום. היו לו חושי מגע וחוש ריח חדים ביותר ואיתם התקרב לטרפו.

==בתרבות==
*אלאסמוזאורוס מילא תפקיד ב"מלחמת העצמות" בין אדוארד דרינקר קופ לעותניאל צ'ארלס מארש ותרם לאיבה ביניהם, כאשר מארש תיקן טעות גסה של קופ ששיחזר את הזוחל הימי כאשר הראש נמצא בקצה הזנב.
*פרטים גדולים ביותר של אלאסמוזאורוס מופיעים בסרט מסע אל בטן האדמה בעודם אוכלים דגים.
*בסדרה מפלצות ים של נייג'ל מארוון בחלק האחרון של "ים הקרטיקון" מופיעים פרטי אלאסמוזאורוס הדגים יחד, אך מותקפים בידי טילוזאורוסים.
*הוא מופיע בסדרות הילדים רכבת הדינוזאורים, "Dino-Riders" ו-"You Are Umasou".
*הוא נראה במשחקי המחשב: עולם היורה: המשחק, Jurassic World Evolution 2, Jurassic Park Builder, פארק היורה 3: בניית פארק, "Jurassic Park 2: The Chaos Continues" ו-ARK: Survival Evolved.
*זוחל ימי זה מופיע בסרט Sea Rex 3D.
*בנוסף הוא מופיע בסדרות פלאווורלד וכוכב הדינוזאורים.

== גלריה ==
<gallery mode=packed>
תמונה:Milwaukee Elasmosaurus.jpg|שלד של אלאסמוזאורוס
תמונה:Elasmosaurus NT.jpg|שחזור אפשרי של שני אלסמוזאורים
תמונה:Elasmosaur.jpg|שלד של אלאסמוזאורוס
תמונה:Elasmosaurus Size.svg|בהשוואה לאדם
</gallery>

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1868
קטגוריה:אלאסמוזאוריים
קטגוריה:בעלי חיים שחיו בקרטיקון עליון באמריקה הצפונית
קטגוריה:פלזיוזאורים שחיו בקרטיקון באמריקה הצפונית
קטגוריה:טקסונים שתוארו בידי אדוארד דרינקר קופ
קטגוריה:מאובני טקסונים שתוארו ב-1868
קלורוזאוריה

השוואת גדלים של שלדי מינים במשפחה
[[סטרותיומימוס]]
[[אליוראמוס]]
קלורוזאוריה (שם מדעי: Coelurosauria, מבוטא באנגלית: צלורוזאוריה) היא קבוצה של דינוזאורים מתת-סדרת התרופודה אשר ממנה התפתחו העופות. זוהי הקבוצה הגדולה ביותר של התרופודים.
== מאפיינים ==
בני קבוצה זו היו דו-רגליים בעלי לסתות גדולות והם נפוצו בכל רחבי העולם. חלקם היו קטנים מאוד כמו הקומפסוגנתוס ואחרים היו גדולים מאוד כשהגדול מכולם היה הטירנוזאורוס רקס שהגיע לאורך 12 מטר. הם התפתחו לראשונה בתור היורה לפני 165 מיליון שנה ונכחדו עם הכחדת הקרטיקון לפני 66 מיליון שנה.

ככל הנראה חלק ממיני קבוצה זו פיתחו מעטה נוצות והחלו לפתח מאפיינים המתאימים לתעופה. דינוזאורים אלה התפתחו לעופות הראשונים.

==מיון==
* קבוצה קלורוזאוריה (Coelurosauria)
**סוג ללא מקור Aniksosaurus?
**סוג Bicentenaria
**סוג Gualicho?
**סוג לורינינוזאורוס (Lourinhanosaurus)?
**סוג Phaedrolosaurus
**סוג ריצ'רדואסטסיה (Richardoestesia)
**סוג סקווירומימוס (Sciurumimus)
**סוג Teinurosaurus
**סוג Vayuraptor
**סוג Xinjiangovenator
**קבוצה טירנורפטורה (Tyrannoraptora)
***משפחה קומפסוגנתוסיים (Compsognathidae)?
***על-משפחה טירנוזאורים (Tyrannosauroidea)
***קבוצה מנירפטורומורפה (Maniraptoromorpha)
****קבוצה דמויי-מנירפטורים (Maniraptoriformes)
*****קבוצה דמויי-אורניתומימיים (Ornithomimosauria)
*****קבוצה מנירפטורים (Maniraptora)
**משפחה מגרפטוריים (Megaraptora)?

==קישורים חיצוניים==

* 
* 
* 
* 
* 

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1914
קטגוריה:טקסונים שתוארו בידי פרידריך פון הינה
קטגוריה:מאובני טקסונים שתוארו ב-1914
איבר יעקובסון

החלק הקדמי של מערות האף של [[עובר אנושי באורך 28 מילימטרים, במבט מלמטה. ניתן לראות את פתחי הכניסה לאיבר יעקובסון (מסומנים בשחור) משני צידי חלקה התחתון של מחיצת האף (בכחול)]]
איבר יעקובסון (באנגלית: Vomeronasal Organ, VNO) הוא איבר הרחה נוסף לאף הקיים אצל בעלי חיים. האיבר ממוקם בעצם וומר (vomer bone) המצויה בין האף לבין הפה. תאי העצב המצויים באיבר מסוגלים לזהות תרכובות כימיות שונות. נחשים משתמשים באיבר זה להרחת הטרף שלהם על ידי שליפת הלשון. אצל חתולים, איבר זה קטן ובלתי מפותח, ולכן ניתן לראות חתולים המפשילים את שפתותיהם בתגובת פלהמן, במטרה להביא אוויר אל איבר יעקובסון.

רוב בעלי החיים שלהם איבר יעקובסון מפותח משתמשים בו על מנת לזהות פרומונים, אף שחלק מהפרומונים מורגש גם על ידי האף.

איבר יעקובסון מתנוון במהלך ההתפתחות העוברית האנושית, בדומה לכרישים, עטלפים וקופים. טרם נמצא כל חיבור עצבי בין האיבר האנושי המנוון לבין מערכת העצבים המרכזית, על אף מחקרים מדוקדקים ונשנים למציאת קשר ביניהם. כמו כן נמצא כי הגנים הנושאים את המידע הדרוש לייצור קולטני הפרומונים באיבר יעקובסון התנוונו כבר לפני כ-23 מיליוני שנים במהלך האבולוציה האנושית. עם זאת, קיים מגוון רחב של עדויות התומכות בכך שקולטנים באף האנושי מסוגלים לזהות מספר פרומונים. כך למשל, נמצא כי תינוקות בני יומם נמשכים לריח השד האמהי.

בשנת 1703 דיווח האנטומאי ההולנדי פרדריק רויש (Frederik Ruysch) לראשונה על האיבר בבני אדם. לאחר שהאנטומאי היהודי-דני לודוויג לוין יעקובסון דיווח בשנים 1811, 1813 על זיהוי האיבר ביונקים אחרים, נקרא האיבר על שמו.

==קישורים חיצוניים==

* 

== הערות שוליים ==

קטגוריה:אנטומיה של חולייתנים
קטגוריה:ריח
גורגוזאורוס

גורגוזאורוס (שם מדעי: Gorgosaurus; מילולית: "לטאה איומה") הוא סוג של דינוזאור טורף ממשפחת הטירנוזאוריים אשר חי באמריקה הצפונית בתור הקרטיקון. דינוזאור זה התגלה כבר ב-1914 אך במשך שנים נחשב כמין בסוג אלברטוזאורוס. בסוג זה ישנו מין אחד - גורגוזאורוס ליברטוס (Gorgosaurus libratus).

==תיאור==
אורכו של הגורגוזאווס הגיע ל-8–9 מטרים, משקלו ל-2.5–3 טונות וגובהו לשלושה מטרים. אורך הגולגולת שלו הגיע למטר אחד. הוא היה הולך על שתיים בעל לסתות גדולות המעוצבות לנשיכה חזקה ובעל זרועות קצרות בעלות 2 אצבעות.

יצור זה התגלה במחצבים של המדינה הקנדית אלברטה ובתצורות במונטנה. מראהו דמה למראה של טירנוזאורוס רקס אך הוא היה קטן יותר. ייתכן והוא היה מכוסה נוצות, בדומה לתרופודים נוספים.

הוא היה טורף-על שניזון מדינוזאורים אחרים באמריקה הצפונית של הקרטיקון העליון לפני 75–76 מיליון שנה.

==בתרבות==
הגורגוזאורוס מופיע במספר סרטים וסדרות:
*בסרט "ללכת בין דינוזאורים", הנבל הראשי הוא "גורגון", גורגוזאורוס בעל אצבעות קטנות שהוא האויב הראשי של הפכירינוזאורוסים. הוא הורג את ההורים של פאטצ'י וסקולר וכמעט הורג את סקולר, אלמלא התערבות העדר נגדו. בקרב מול פאטצ'י הוא מאבד את שינו שלאחר מיליוני שנים מתאבנת.
*הוא מופיע גם ב"נדידת הדינוזאורים" בתור הטורף העיקרי של הצפון, בעיקר של האדמונטוזאורוס והאדמונטוניה. עם זאת האדמונטוניה מצליח לפגוע ברגלו ולגרום למוות ארוך מאובדן דם. בסרט זה הוא מכיל נוצות וגם קשקשים.
*ייתכן שהוא מופיע כשלד ב"פולחן האביב" בסרט "פנטזיה" של דיסני.
*הוא מוזכר בפרק השלישי של "הכוכב דינוזאור".
*הוא נראה במשחקי המחשב: "עולם היורה: המשחק", "Jurassic World: Alive", "ללכת עם דינוזאורים", "Fossil Fighter Champions" ,"Fossil Fighters" ו-"Fossil Fighters Frontier".

==גלריה==
<gallery widths="200">
קובץ:Gorgosaurus 2022 Life Reconstruction.png|איור של גורגוזאורוס
קובץ:Drumheller 150.jpg
קובץ:Natural History Museum (33).jpg
קובץ:Gorgosaurus libratus - Redpath Museum - McGill University - Montreal, Canada - DSC07975.jpg
</gallery>

== קישורים חיצוניים==

* 

קטגוריה:בעלי חיים שתוארו ב-1914
קטגוריה:טירנוזאוריים
קטגוריה:קנדה: פלאונטולוגיה
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי לורנס למב
קטגוריה:מאובני טקסונים שתוארו ב-1914
דיפלודוקיים

דיפלודוקיים (שם מדעי: Diplodocidae) היא משפחה של דינוזאורים מקבוצת זאורופודה, המאופיינים בין השאר בראש קטן ומוארך עם שיניים דמויות עיפרון, צוואר ארוך וזנב ארוך במיוחד דמוי שוט. 
== מאפיינים ==
הדיפלודוקיים חיו בתור היורה העליון וסוג אחד - ליינקופל התקיים בקרטיקון התחתון. הם ניזונו בעיקר מצמחייה נמוכה אך כנראה אכלו לעיתים גם מעלי העצים הגבוהים.

הדיפלודוקים היו ארוכים אך רזים יחסית: אורכו של הדיפלודוקוס היה כ-27 מטר ומשקלו לא יותר מ-20 טון. דיפלודוקיים אחרים היו כבדים יותר אך עדיין בעלי מבנה גוף רזה יחסית לטיטאנוזאורים. הגדולים שבמשפחה היו האפטוזאורוס (הדינוזאור הכבד ביותר במשפחה) והסופרזאורוס (הדינוזאור הארוך ביותר במשפחה) והסיסמוזאורוס (שמאוחר יותר סווג מחדש כמין של דיפלודוקוס). הם הגיעו לארכים של עד 34 מטרים, משקל של למעלה מ-40 טונות והיו מן היצורים הארוכים ביותר שחיו אי-פעם עלי אדמות, ומענקי תור היורה. 

ב-2015 התפרסם ב-PeerJ מחקר שמסווג מחדש את מיני משפחת הדיפלודוקיים, ובין השאר קבע שברונטוזאורוס הוא טקסון תקף ונפרד מאפטוזאורוס.

==סוגי המשפחה==
* אמפיקוליאוס (Amphicoelias)
* אפטוזאורוס (Apatosaurus)
* אטלנטוזאורוס (Atlantosaurus)
* ברונטוזאורוס (Brontosaurus)
* בארוזאורוס (Barosaurus) 
* דינהרוזאורוס (Dinheirosaurus)
* דיפלודוקוס (Diplodocus)
* Galeamopus
* Kaatedocus
*ליינקופל (Leinkupal)
* סופרזאורוס (Supersaurus)
* טורניאריה (Tornieria)

== גלריה ==
<gallery mode="packed">
File:Brontosaurus skeleton 1880s.jpg|שלד של אפטוזאורוס, שזוהה אז כברונטוזאור
קובץ:Apatosaurus-model-Wedel-01.jpg|דגם (מודרני) של אפטוזאורוס
File:Apatosaurus33.jpg|ציור של אפטוזאורוס
File:Diplodocus BW.jpg|ציור של דיפלודוקוס קרנגי
File:SeismosaurusDB.jpg|דיפלודוקוס הלורום
File:Diplodocus skull2.jpg|גולגולת של דיפלודוקוס
File:Supersaurus dinosaur.png|איור של סופרזאורוס

</gallery>

== קישורים חיצוניים ==

* 

==הערות שוליים==

*
קטגוריה:ערכים שבהם תבנית בריטניקה אינה מתאימה
אורניתומימיים

אורניתומימיים (שם מדעי: Ornithomimidae) היא משפחה של דינוזאורים מקבוצת הקלורוזאורים.

האורניתומימים היו דמויי יען ושכנו בלאוראסיה (היום צפון אמריקה, אסיה ואירופה). הם היו קלי תנועה בשל רגליהם האחוריות הארוכות. הגפיים הקדמיות שימשו להם לאחיזה. צווארם היה ארוך וראשם קטן. חסרו להם כל השיניים, ובמקומן היה להם מקור קרני. הם כנראה היו אומניבורים (אוכלי-כל) שניזונו מחולייתנים קטנים, פרוקי-רגליים, ביצים וצמחים.

שרידי עקבות של מין מהמשפחה, כנראה או סטרותיומימוס או של אלפרוזאורוס (Elaphrosaurus) שבעבר זוהה כאורניתומימיי, נמצאו בבית זית.

==סוגים==
* אנסרימימוס (Anserimimus)
* ארכיאורניתומימוס (Archaeornithomimus)
* Aepyornithomimus
* דרומיסיומימוס (Dromiceiomimus)
* גלימימוס (Gallimimus)
* אורניתומימוס (Ornithomimus)
* Qiupalong
* Rativates
* סינואורניתומימוס (Sinornithomimus)
* סטרותיומימוס (Struthiomimus)
* Tototlmimus

==קישורים חיצוניים==

* 

*
קטגוריה:בעלי חיים שתוארו ב-1890
קטגוריה:טקסונים שתוארו בידי עותניאל צ'ארלס מארש
דרומאוזאוריים

השוואה בין מיני הדרומזאוריים
דרומאוזאוריים (שם מדעי: Dromaeosauridae) היא משפחה של דינוזאורים מקבוצת הקלורוזאורים.

משפחת הדרומאוזאוריים היא מן הקרובות ביותר לארכאופטריקס ולעופות. סימני מעטה נוצות נמצאו במאובני ולוצירפטור, מיקרורפטור, צ'אנגיורפטור וסינאורניתוזאור. בעקבות זאת סברה המקובלת בין הפלאוטנולוגים היא שכל בני המשפחה, גם אלו שעדיין לא נמצאו אצלם עדות לנוצות, היו עטויים בנוצות.

==מיון==
{|
|
**סוג אדזאורוס (Adasaurus)
**סוג Luanchuanraptor
**סוג אורניתודסמוס (Ornithodesmus)
**סוג Pamparaptor
**סוג פירורפטור (Pyroraptor)
**סוג Shanag
**סוג טיאניורפטור (Tianyuraptor)
**סוג וארירפטור (Variraptor)
**סוג ג'ניואנלונג (Zhenyuanlong)
**סוג צ'אנגיורפטור (Changyuraptor)
**סוג Graciliraptor
**סוג הספרוניקס (Hesperonychus)
* קורו (Kuru)
**סוג מיקרורפטור (Microraptor)
**סוג סינאורניתוזאורוס (Sinornithosaurus)
**סוג טיאניורפטור (Tianyuraptor)
**סוג וולונג (Wulong)
**סוג Zhongjianosaurus
*תת-משפחה Halszkaraptorinae
**סוג הלצ'קרפטור (Halszkaraptor)
**סוג Mahakala
**סוג הולסנפס (Hulsanpes)
*תת-משפחה Unenlagiinae
**סוג אוסטרורפטור (Austroraptor)
**סוג בויטררפטור (Buitreraptor)
**סוג נאוקנרפטור (Neuquenraptor)
**סוג Pamparaptor?
|
**סוג יוננלנגיה (Unenlagia)
**סוג יונקוילוזאורוס (Unquillosaurus)?
*תת-משפחה Saurornitholestinae
**סוג אטרוסירפטור (Atrociraptor)
**סוג במבירפטור (Bambiraptor)
**סוג זאורורניתולסט (Saurornitholestes)
*תת-משפחה Dromaeosaurinae
**סוג אכילובאטור (Achillobator)
**סוג באלאור (Balaur)
**סוג דקוטרפטור (Dakotaraptor)
**סוג דיינוניכוס (Deinonychus)
**סוג דרומזאורוידס (Dromaeosauroides)
**סוג דרומזאורוס (Dromaeosaurus)
**סוג איטמירוס (Itemirus)
**סוג יוטרפטור (Utahraptor)
**סוג Yurgovuchia
**סוג Zapsalis
*תת-משפחה Velociraptorinae
**סוג אכירורפטור (Acheroraptor)
**סוג Boreonykus
*סוג דינאובלטור (Dineobellator)
**סוג Linheraptor
**סוג נודטיס (Nuthetes)?
**סוג טסאגן (Tsaagan)
**סוג ולוצירפטור (Velociraptor)
|
|}

כיום משייכים את חלק מהסוגים למשפחה עצמאית - יוננלנגיים שהתקיימה בקרטיקון העליון.

== גלריה ==
<gallery mode="packed">
Mahakala omnogovae 1st pass.png|מאקאלה
Dromaeosaurus Restoration.png|דרומאוזאורוס
Achillobator reconstruction.png|אכילובאטור
Velociraptor Restoration.png|ולוצירפטור
Fred Wierum Microraptor.png|מיקרורפטור
</gallery>

==קישורים חיצוניים==

* 

*
קטגוריה:בעלי חיים שתוארו ב-1922
קטגוריה:טקסונים שתוארו בידי וויליאם דילר מתיו
סטגוזאוריה

סטגוזאוריה (שם מדעי: Stegosauria) היא אינפרא-סדרה של דינוזאורים בעלי אגן דמוי עוף אוכלי צמחים שהיו קרובים לאנקילוזאורים.

הסטגוזאורים התאפיינו בלוחות גרמיים או בליטות גרמיות חדות על גבם. לעיתים כלל זנבם חודי עצם נוספים, ששימשו כנראה להגנה מפני טורפים. הם התקיימו במשך היורה ותחילת הקרטיקון. המפורסם מכולם היה הסטגוזאורוס, שפירוש שמו הוא "לטאה מכוסה" או "לטאה בעלת גג", שנתן את השם לאיפרא-סדרה כולה.

==מיון==
* משפחת הואיאנגוזאוריים (Huayangosauridae)
* משפחת סטגוזאוריים (Stegosauridae)
* סוגים ללא מקור:
** בשנוזאורוס (Bashanosaurus)
** Amargastegos
**קרטרוזאורוס (Craterosaurus)
**גיגאנטספינוזאורוס (Gigantspinosaurus)
** Isaberrysaura
** ג'יאנגונוזאורוס (Jiangjunosaurus)
** פרנתודון (Paranthodon)
** רגנוזאורוס (Regnosaurus)
** דרוידוזאורוס (Dravidosaurus)?
** מונקונוזאורוס (Monkonosaurus)?

==קישורים חיצוניים==

* 
* 

*
קטגוריה:בעלי חיים שתוארו ב-1877
קטגוריה:טקסונים שתוארו בידי עותניאל צ'ארלס מארש
פכיצפלוזאורים

שלד של [[דרקורקס]]
פכיצפלוזאורים (שם מדעי: Pachycephalosauria) היא אינפרא-סדרה של דינוזאורים בעלי אגן דמוי עוף בתוכה משפחה יחידה: פכיצפלוזאוריים (Pachycephalosauridae). כמה חוקרים רואים בשלושה סוגים במשפחה חברים במשפחה נפרדת - הומלוצפליים (Homalocephalidae).

פכיצפלוזאורים היו מאופיינים בראשים מעוגלים ובמצחיהם המעובים. הם החלו להופיע באמצע הקרטיקון והתקיימו עד סופו. מאובנים מעטים מהם נמצאו. אפשר שמעולם לא שגשגו כקבוצה או שמא חיו במקומות שבהם לא היו התנאים הדרושים להתאבנות שרידיהם. 

כאמור, המאפיין הבולט ביותר שלהם הוא גולגולתיהם המעובות, שאף נתן להם את שמם: "לטאות ראש עבה" ("פכי" = עבה, "צפלו" = ראש, "זאור" = לטאה). הפכיצפלוזאורים הפרימיטיביים היו בעלי גולגולת מועבה אך שטוחה אך הפכיצפלוזאורים המתקדמים יותר היו בעלי גולגולת מעובות שהתסיימו בכיפת עצם עבה במיוחד וסביבה קישוטים שונים, בליטות וקרניים קטנות. קיימת מחלוקת בין פלאונטולוגים למה שימשו גולגולות מוזרות אלה: אין ספק שהם שימשו לצורכי ראווה וחיזור אחרי נקבות, אך לא ברור האם שימשו כ"אייל ניגוח" שבו פכיצפלוזאורים הסתערו אחד על השני והטיחו ראשם זה בזה (כשם שכבשי בר או עזי בר עושות).

גודל של פכיצפלוזאורים שונים

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
פרוטוצרטופס

פרוטוצרטופס (שם מדעי: Protoceratops; משמעות השם: "פרצף מקורנן ראשון") הוא סוג של דינוזאור במשפחת הפרוטוצרטופסיים, מאבות הצרטופסיים הגדולים. הוא חי במדבר גובי שבמונגוליה וסין במשך הקרטיקון העליון לפני 75 עד 71 מיליון שנים.

== מאפיינים ==
מיני הפרוטוצרטופס היו דינוזאורים קטנים למדי, גודלם היה כגודל סוס פוני בערך: אורכם היה כ-1.8 מטר, גובהם בכתף 60 ס"מ ומשקלם פחות מ-180 ק"ג. ראשיהם היו מצופים בציפוי עצם כבד וצוואריהם עטו מניפה מעצם ובה שני חללים גדולים. פיהם היה דומה למקור והלסת עוגנה בבליטות עצמיות בתחתית המניפה. הגולגולת של הפרוטוצרטופס היא אב טיפוס לגולגולות של שאר הצרטופים למעט העובדה שלדינוזאור זה לא היו קרניים.

פליאונטולוגים גילו מאות מאובנים שלהם ושל ביציהם הלא מבוקעות, בשכבות קרטיקון במונגוליה. ממאובנים אלה אפשר ללמוד לא רק על חיי החברה של הדינוזאורים אלה גם על התפתחותם וגדילתם. מהמאובנים עולה שמדובר בדינוזאור צמחוני שחי בעדרים. 

הנקבות הטילו 18 ביצים בקן מעגלי. על הקן שמרו מספר אמהות, בזמן שהשאר עסקו בליקוט אוכל. מיני הפרוטוצרטופס היו הורים טובים ודאגו לצאצאיהם. אויביהם היו בעלי חיים הניזונים מביצים, לרבות יונקים קדומים ודינוזאורים טורפים. מאובן מפורסם מציג מלחמה פרהיסטורית בין פרוטוצרטופס לולוצירפטור שניסה להפיל אותו. השניים נקברו כנראה בסופת חול למותם.

באותם מקומות בהם נמצאו מאובני הפרוטוצרטופס נמצאו גם מאובני אובירפטור לצד ביצים. קיימת מחלוקת בין החוקרים האם הביצים היו שייכות לפרוטוצרטופס והאובירפטור נהג לשדוד אותם או שהביצים היו שייכות לאובירפטור בעצמו.

==בתרבות==
*שלד של פרוטוצרטופס מופיע בסרט עולם היורה: נפילת הממלכה בגלריה של בנג'מין לוקווד. פרטים חיים לא נראו על המסך אך כנראה מצויים בתוך הפארק שנסגר.
*בסרטים "Tarbosaurus: The Mightiest Ever" ,"Tarbosaurus: Speckles The Tarbosaurus" ו-"Tarbosaurus: Journey to Fire Mountain" מופיע פרוטוצרטופס.
*הפרוטוצרטופס מופיע בסדרה כוכב הדינוזאורים בפרק הראשון, בו פרט אחד נאבק בולוצירפטור ושניהם נקברים בסופת חול, בהתבסס על המאובן "דינוזאורים נלחמים", המציג אותם קבורים יחד.
*הוא מופיע גם בסדרה נרדף בידי דינוזאורים של נייג'ל מארוון, שגם בו פרטי הפרווצרטופס נטרפים בידי ולוצירפטורים בעונת הקינון.
*הוא נראה בסדרה האמת על דינוזאורים רצחניים בפרק השני. כמו כן הוא נראה בפרק שלוש של הסדרה מהפכת הדינוזאורים, בו פרט צעיר ובוגר שומר עליו מולוצירפטורים במדבר גובי הקדום.
*הפרוטוצרטופס נראה בסדרות רכבת הדינוזאורים, פלאווורלד והדינוזאורים!.
*הוא נראה או מוזכר במשחקי המחשב: פארק היורה 3: בניית פארק, Jurassic World Evolution, "Jurassic World: Alive", Prehistoric Kingdom,

==גלריה==
<gallery widths="150" heights="125" mode="packed">
Protoceratops skeletal Inner Mongolia.jpg
Protoceratops fossil Bayan Mandahu.jpg
Protoceratops-Field Museum.jpg
Protoceratops skeletal in Inner Mongolia.jpg
Protoceratops BW.jpg
Tevadino.jpg|דגם פרוטוצרטופס בחצר מוזיאון הטבע בירושלים
Dinoszaurusz szoborkiállítás4.jpg|מודל של פרוטוצרטופס
Protoceratops hellenikorhinus holotype skull.jpg|גולגולת
</gallery>

== קישורים חיצוניים ==

* 
* 

קטגוריה:בעלי חיים שתוארו ב-1923
קטגוריה:טקסונים שתוארו בידי ויליאם קינג גרגורי
קטגוריה:צרטופסים
קטגוריה:דינוזאורים שחיו בקרטיקון עליון באסיה
קטגוריה:סין: מאובנים
קטגוריה:מונגוליה: מאובנים
קטגוריה:מאובני טקסונים שתוארו ב-1923
גלימימוס

גלימימוס (שם מדעי: Gallimimus; משמעות השם: "מחקה תרנגולת") הוא סוג של דינוזאור ממשפחת אורניתומימיים.

== מאפיינים ==
דינוזאור זה חי בתקופת הקרטיקון המאוחרת (מאסטריכט). אורכו המרבי של הגלימימוס מגיע לארבעה עד שישה מטרים, ומשקלו עשוי להגיע ל-440 קילוגרמים. הוא היה אחד האורניתומימיים הגדולים ביותר.

על הגלימימוס ידוע ממספר פרטים, החל מצעירים (גובה הירך היה חצי מטר) וכלה במבוגרים (גובה הירך היה שני מטרים). שאריות המאובן של דינוזאור זה התגלו בתחילת שנות ה-70 של המאה ה-20 במדבר גובי שבמונגוליה על ידי החוקרת הלצ'קה אוסמולסקה.

הגלימימוס היה חסר שיניים ובעל ראש קטן אך רגליו היו ארוכות וסייעו לו לנוע במהירות כדי לברוח מטורפים. ככל הנראה היה הגלימימוס צמחוני או אוכל-כול ולא טורף.

==בתרבות==
*הגלימימוסים מופיעים בכל סרטי "פארק היורה" (למעט "פארק היורה 3"), לרבות בעולם היורה: מחנה הקרטיקון ובתצוגת ה-IMAX של פרולוג עולם היורה: עולם חדש. הגלימימוסים נראים מהירים ודו-רגליים הנעים בלהקות ובורחים מטורפים, כגון הטירנוזאורוס, אך לעיתים גם נתפסו על ידו. גלימימוסים מופיעים גם במשחקי המחשב של הסדרה (כולל בJurassic World Evolution) ובמשחק "Ark: Survival Evolved". במשחק המחשב "מלך הדינוזאורים" גם נראים גלימימוסים וגם במשחקי המחשב "Carnivores".

*בנוסף, נראים מספר גלימימוסים בסרטי "המסע לעמק החלומות" ובמשחק "ללכת עם דינוזאורים".

== גלריה ==
<gallery widths="140" heights="140">
Gallimimus Steveoc86 (flipped).jpg
Human-gallimimus size comparison.png
Gallimimus 0495.JPG
</gallery>

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1972
קטגוריה:אורניתומימיים
קטגוריה:דינוזאורים שחיו בקרטיקון עליון באסיה
קטגוריה:טקסונים שתוארו בידי הלצ'קה אוסמולסקה
קטגוריה:מאובני טקסונים שתוארו ב-1972
קטגוריה:מונגוליה: מאובנים
קרכרודונטוזאורוס

קרכרודונטוזאורוס (שם מדעי: Carcharodontosaurus) הוא סוג של דינוזאור תרופוד טורף שחי בצפון אפריקה בתור הקרטיקון. פירושו המילולי של השם – "לטאת שן חדה", אך בפועל השם נובע משמו של סוג הכריש קרחה לבנה, ולכן יש לקרוא את שמו כ"לטאת כריש" או "לטאת שן-כריש". הקרכרודונטוזאורוס היה כנראה קרוב משפחה של הגיגאנוטוזאורוס והמפוזאורוס שחיו בדרום אמריקה והאקרוקנתוזאורוס שחי בצפון אמריקה - כולם השתייכו למשפחת הקרכרודונטוזאוריים .

לפי מחקרים אחרונים שבדקו את הפיזיולוגיה של משפחתו, ככל הנראה הקרכרודונטוזאורוס הגיע למהירויות של יותר מ-52 קמ״ש, מהיר מאוד ביחס למשקלו.
בזכות גודלו הרב היה ללא ספק טורף על בשטחו ונהנה מטריטוריה רחבה. שיניו, דמויות שיני הכריש, היו נשקו העיקרי ונועדו לחתוך את בשר הטרף ולגרום לדימומים עמוקים. טרפו היה הדרוזאוריים כמו האורנוזאורוס וזאורופודים בינוניים וגדולים שהיו נפוצים באותה תקופה בצפון אפריקה.

==מינים==
בסוג קרכרודונטוזאורוס התגלו 2 מינים:

* קרכרודונטוזאורוס סהרה (Carcharodontosaurus saharicus) - מין צפון אפריקני שמאובניו נתגלו במדבר סהרה במרוקו בשנת 1925. אורכו הוערך בין 12 ל- ומספר פלאונטולוגים העריכו את גודלו המרבי ב- אורך ו-10 טונות במשקל, גדול יותר מהטירנוזאורוס רקס ושווה גודל לגיגאנוטוזאורוס מאמריקה הדרומית. בשל גודלו היה חייב להחזיק בטריטוריה ענקית שככל הנראה היה נלחם עליה פעמים רבות בחייו בדינוזאורים אחרים שחיו באזור באותה תקופה כמו הרוגופס, הספינוזאורוס שהיה נדיר על האדמה בה שלט, וכמובן קרכרודונטוזאורים אחרים. כמו כן, סמוך למקווי המים היה עליו גם להיזהר מהסרקוסוכוס (דמוי-תנין ענק).

ב-2007 נתגלה בניז'ר מין נוסף של קרכרודונטוזאורוס, Carcharodontosaurus iguidensis אורכו היה ומשקלו היה 4.5 טונות.

== בתרבות ==
*הקרכרודונטוזאורוס מופיע בסדרות הכוכב דינוזאור ומפלצות חוזרות לתחייה.
*בזיכיון פארק היורה הוא נראה במשחקי המחשב Jurassic Park: Operation Genesis, Jurassic World Evolution וJurassic World Evolution 2 אך לא מופיע בסרטים.
*מופיע גם במשחק המחשב Ark: Survival Evolved

== גלריה ==
<gallery widths=150 heights=150>
קובץ:Carcharodontosaurus skull diagram.jpg
קובץ:Carcharodontosaurus.jpg
קובץ:Carcharodontosaurus tooth.jpg
קובץ:Carcharodontosaurus specimens.svg|בהשוואה לאדם
קובץ:Carchar1.jpg|שחזור של קרכרודונטוזאורוס
קובץ:Carcharodontosaurus BW.jpg
</gallery>

==קישורים חיצוניים==

* 

* 
* [http://www.projectexploration.org/carcharodontosaurus.htm אתר המוקדש לדינוזאורים] 
קרכרודונטוזאורוס (בכתום) לצד תרופודים אחרים
קטגוריה:בעלי חיים שתוארו ב-1931
קטגוריה:טקסונים שתוארו בידי ארנסט שטרומר
קטגוריה:קרכרודונטוזאוריים
קטגוריה:דינוזאורים שחיו בקרטיקון עליון באפריקה
קטגוריה:מרוקו: מאובנים
קטגוריה:מצרים: מאובנים
קטגוריה:מאובני טקסונים שתוארו ב-1931
היפסילופודון

היפסילופודון (שם מדעי: Hypsilophodon; משמעות השם: "odon" - שיניים, "Hypsilophus" - שמה המדעי הקדום של האיגואנה, כלומר: "שיני איגואנה"; שם זה נועד שלא לבלבל עם האיגואנודון שפירוש שמו זהה) הוא סוג דינוזאור ממשפחת היפסילופודוניים אשר חי באירופה במשך הקרטיקון התחתון שלפני 125–130 מיליון שנה.

המאובנים של ההיפסילופודון נמצאו ב-1949 מהאי וייט שבבריטניה, שם היה מצבור גדול של מאובנים, והוא תואר לראשונה ב-1867 בידי החוקר תומאס הנרי האקסלי. הסוג הכיל מין בודד - Hypsilophodon foxii שפירושו: שועל.

==תיאור וטקסונומיה==
אורך הדינוזאור הגיע ל-1.8 מטר ולמשקל ממוצע של 20 ק"ג, קטן יחסית לדינוזאור. במשך השנים היו תפיסות מוטעות לגבי מראהו ותכונותיו. חוקרים מראים כיום שבניגוד לתפיסה הרווחת הוא לא יכל לטפס על עצים לזמן רב ולא היה מכוסה בשריון קשקשים. כמו כן העריכו בעבר שאורכו הגיע ל-2.3 מטרים והתברר שזו הייתה טעות. הוא היה אוכל צמחים או אוכל-כול והיה דו-רגלי שנע בזריזות כדי לחמוק מטורפים כמו הנאוונאטור. מספר חוקרים רואים בו שוכן עצים קופצני החי בדומה לקנגורו אילני. היו לו טפרים על אצבעותיו. הוא היה יכול לברוח מטורפים במהירות רבה.

לא ברור מה הקשר בין ההיפסילופודון לבני קבוצת האורניתופודה שבה ההדרוזאוריים. הוא היה קרובם של הדריוזאורוס והאורודרומיאוס למשפחת ההיפסילופודוניים. 

==בתרבות==
*ההיפסילפודון מופיע בסדרה העולם שאבד של ה-BBC כיצור החי במרומי יער האמזונאס. 
*בסדרה הקומית מ-1991 דינוזאורים הבן הבכור, רובי סינקלייר הוא היפסלופודון.
*פרטי היפסילופודון מופיעים בהמסע לעמק החלומות.
*גולגולת של היפסילופודון מופיעה בפארק היורה אך לא מופיע פרט חי בסרט (למרות שכמעט הוסיפו הופעה שלו בסצנה שנמחקה). הוא מופיע גם בשני הספרים כיצור יער זריז (ייתכן שמבלבל עם דריוזאורוס). בנוסף הוא מופיע במשחק פארק היורה 3: בניית פארק.
*ההיפסילופדון מופיע בסדרה הדינוזאורים!.

== גלריה ==

דגם של היפסילופודון

== קישורים חיצוניים ==

* 
* 

קטגוריה:היפסילופודוניים
קטגוריה:דינוזאורים שחיו בקרטיקון תחתון באירופה
קטגוריה:הממלכה המאוחדת: מאובנים
קטגוריה:טקסונים שתוארו בידי תומאס הנרי האקסלי
קטגוריה:מאובני טקסונים שתוארו ב-1869
קטגוריה:טקסונים שהתפתחו בקרטיקון תחתון
אורניתופודה

Tethyshadros
השוואת גדלים לאדם
אורניתופודה (שם מדעי: Ornithopoda) היא אינפרא-סדרה של דינוזאורים בעלי אגן דמוי עוף. האורניתופודים היו קבוצה גדולה של דינוזאורים צמחונים. פרוש השם אורניתופוד הוא "בעל רגל עוף". שם זה ניתן לקבוצה מפני שחלק מהאורניתופודים הקטנים יותר הותירו טביעות רגליים הדומות לאלה של עופות.

האורניתופודים היו דינוזאורים קטנים עד גדולים (באורך של 1–15 מטר) שהלכו רוב הזמן על רגליהם האחוריות. הם היו שכיחים במשך המזוזואיקון ונמנו על אוכלי הצמחים המצליחים ביותר.

האורניתופודים התקיימו לאורך כל עידן הדינוזאורים. חלק מהדינוזאורים הקדומים ביותר היו אורניתופודים שחיו בחלקה הדרומי של אפריקה לפני כ-215 מיליון שנים. הם היו הראשונים בקבוצה בעלי אגן דמוי עוף. סוגים שונים של אורניתופודים התקיימו עד לפני כ-66 מיליון שנה, אז נכחדו כל הדינוזאורים והזוחלים הגדולים.

==תיאור==
משפחת האיגואנודונטיה הייתה משפחה של אורניתופודים שהתקיימה לפני 140 עד 65 מיליון שנים. רובם חיו באירופה ובצפון אמריקה, אך היו כמה שחיו באפריקה ובאוסטרליה. הם הגיעו לאורך של חמישה עד עשרה מטרים.

ההיפסילופודוניים היו אורניתופודים קטנים או בינוניים. הם התהלכו על רגליהם האחוריות, והשתמשו בקדמיות כדי לאחוז בצמחייה בעוד הם תולשים ענפים ועלים. סוגים רבים של היפסילופודונים התקיימו בכול רחבי כדור הארץ.

האורניתופודים המפותחים והגדולים ביותר היו ההדרוזאוריים, שלצד כרבולות שונות ומגוונות על ראשם, אופיינו בסוללות דנטליות מתקדמות - מערכים של מאות שיניים - שבאמצעותן הם לעסו את המזון.

==מיון==
**סוג Burianosaurus
**סוג Convolosaurus
**סוג Gideonmantellia?
**סוג Weewarrasaurus
*משפחה היפסילופודוניים (Hypsilophodontidae)?
*קבוצה אלסמריה (Elasmaria)?
*קבוצה איגואנודונטיה (Iguanodontia)
***קבוצה Rhabdodontomorpha
***קבוצה Dryomorpha
****משפחה דריוזאוריים (Dryosauridae)
****קבוצה אנקילופולקסיה (Ankylopollexia)
*****משפחה קמפטוזאוריים (Camptosauridae)
*****קבוצה Hadrosauriformes
******משפחה איגואנודונטידים (Iguanodontidae)
******על-משפחה דמויי הדרוזאורים (Hadrosauroidea)
*******קבוצה הדרוזאורומורפה (Hadrosauromorpha)
********משפחה הדרוזאוריים (Hadrosauridae)

==קישורים חיצוניים==

* 
* 

*
אינפוגרפיקה

אינפוגרפיקה (באנגלית: Information graphics או Infographics) היא סוגה בתחום תקשורת חזותית שמשתמשת בשילוב של הדמיית נתונים, תמונות וטקסט להעברת מידע הסברתי שלא ניתן להעביר בפשטות ובמהירות דרך טקסט בלבד. בדרך כלל זה כולל מידע מופשט, כמו נתונים ותהליכים, מידע נסתר, כמו המבנה הפנימי של גוף האדם או מכונה והנחיות לפעולה.

אינפוגרפיקה מיועדת לקהל הרחב ומשמשת לצורך הסבר מידע בתקשורת ההמונים.

יוצר האינפוגרפיקה מחליט מראש על אופן ההסבר של סיפור, מידע או מסר שהוא רוצה להעביר ולאיזו השפעה הוא רוצה לגרום. לפי הגדרה זו, אינפוגרפיקה היא מקבילה חזותית לכתבת פרשנות או סיקור. אינפוגרפיקה מציגה רק את המידע הספציפי שתומך במטרת ההסבר. זאת, בניגוד להצגת מידע שמאפשרת למשתמשים בה לחקור ולהפיק תובנות מן הנתונים באופן עצמאי.

אחד מחוקרי האינפוגרפיקה המודרנית הוא פרופסור אדוארד טאפטי, אשר כתב מספר ספרים בנושא. בספריו מרבה טאפטי לתת דוגמאות מההיסטוריה ולהזכיר שהסינים היו מהראשונים שהשתמשו באינפוגרפיקה. תחום זה נהנה מהתפתחות רבה בתחילת המאה ה-21 וניתן לראות שילוב אינפוגרפיקה הולך וגובר בעיתונות, גאוגרפיה, חינוך, שיווק.

==ראו גם==
*הדמיית נתונים
*מערכת מידע גאוגרפי
* ניתוח מערכות מידע
* עיצוב מידע
* סימולציה
* החזיית מידע

== קישורים חיצוניים ==

* 
* האתר הרשמי של [http://www.edwardtufte.com/tufte/ אדוארד טאפטה]
* 
* [https://www.youtube.com/watch?v=6IgiF-IPuMA הרצאה של רוני לוית בנושא אינפוגרפיקה]

==הערות שוליים==

*
קטגוריה:טכנולוגיה תקשורתית
קטגוריה:מידע
קטגוריה:עיצוב גרפי
קטגוריה:ארגון מידע
טעות התקן של המדידה

טעות התקן של המדידה היא מונח בתורת המבחנים הקלאסית. זהו אומדן לטעות המדידה של המבחן, שמאפשר לחשב טווח טעות בתוכו נופל הציון האמיתי של האדם. 
ציוניו של אדם אינם זהים ממדידה אחת לאחרת, הדבר נובע מכך שלכל מדידה יש טעות. יש לראות את הציון של האדם כאומדן לציון האמיתי, אומדן שמכיל טעות. הידע או היכולת האמיתיים של התלמיד נקראים ציון אמיתי. <BR> 
טעות התקן של המדידה מאפשרת להעריך את מידת ההשתנות של ביצועי התלמיד, מתוך נתוני הקבוצה. הנוסחה לחישוב טעות המדידה היא:

<math>
S\sqrt{1-r}
</math>

S היא סטיית התקן של ציוני המבחן.<BR>
r הוא מקדם המהימנות של המבחן.<BR>

לדוגמה: אם המהימנות הפנימית של המבחן היא 0.93 וסטיית התקן היא 8.5, אז החישוב יהיה: 
<math>
8.5\sqrt{1-0.93}=7.14
</math>

אדם שקיבל ציון 64 במבחן, למעשה הציון האמיתי שלו נע בין פלוס 7.14 למינוס 7.14 מהציון שקיבל. נעריך שהציון האמיתי שלו נופל בטווח שבין 57 ל-71.

==ראו גם==

*מונחים בהערכה פורמלית
קטגוריה:שיטות מחקר במדעי החברה
קטגוריה:טעויות
העולם המוסלמי

שיעור המוסלמים ברחבי העולם, נכון ל-[[2022]]
העולם המוסלמי הוא מונח המשמש לתיאור כלל הישויות הפוליטיות הנמצאות בשליטה מוסלמית או כלל הקהילות המוסלמיות בעולם. 

נכון לשנת 2020, 1.8 מיליארד מאוכלוסיית העולם הם מוסלמים. 91% מאוכלוסיית המזרח התיכון וצפון אפריקה הם מוסלמים, 89% במרכז אסיה, 40% בדרום מזרח אסיה, 31% בדרום אסיה' 30% באפריקה שמדרום לסהרה, 25% באסיה, 1.4% באוקיאניה, 6% באירופה, ו-1% במדינות אמריקה.

האסלאם היא הדת השנייה בגודלה בתבל (אחרי הנצרות עם 33%)/ המוסלמים מהווים מעל ל-22% מאוכלוסיית העולם כולו.

ברחבי תבל, ישנן כ-50 מדינות מוסלמיות וכאלו בעלות רוב מוסלמי.

==קהילות מוסלמים בימינו==
אנשים מכל מוצא אתני יכולים להצטרף לשורות המאמינים בדת האסלאם, ולכן ישנן קהילות מוסלמים בכל העולם. מדינות מוסלמיות (קרי מדינות שהמוסלמים מהווים רוב מתושביהן) נמצאות באסיה, באפריקה, ובאירופה. אוכלוסיית המוסלמים הגדולה ביותר חיה באינדונזיה (כ-13%)

===יבשת אסיה===

===יבשת אפריקה===

===יבשת אירופה===

* 
* (אוטונומית למחצה)
* 
* (אוטונומית למחצה)
* 

בחלק ממדינות ברית המועצות לשעבר (ובפרט אלו באזור מרכז אסיה, אירואסיה, והקווקז) ישנן גם מדינות שבהן שולטת דת האסלאם, אולם מצבן הגאופוליטי אינו ברור דיו, בשל עברן הקומוניסטי תחת השלטון הסובייטי. בכל מדינות ברית המועצות לשעבר, הפיקוח של המפלגה הבולשביקית אסר על הצגת סממני דת ברורים בקרב האוכלוסייה, ובכך דיכא את כל הדתות שהיו בהן ברמות שונות.

==ראו גם==
* העולם הנוצרי
* העולם הערבי
* הארגון לשיתוף פעולה אסלאמי
* חלוקת העולם על פי האסלאם

==קישורים חיצוניים==

* [https://web.archive.org/web/20040415033004/http://www.ucalgary.ca/applied_history/tutor/islam/ עולם האסלאם עד 1600]
* [http://www.uga.edu/islam/countries.html רפרנס למאמרים על מוסלמים במדינות העולם]
* 
* 

== הערות שוליים ==

קטגוריה:אסלאם
קטגוריה:תרבות אסלאמית
אביה (מלך יהודה)

אֲבִיָּה (אֲבִיָּם) הוא דמות מקראית, מלך על ממלכת יהודה בשנים 911 לפנה"ס עד 908 לפנה"ס. בנם של רחבעם מלך יהודה ומעכה.

== תפיסת השלטון ==
כאשר מת רחבעם מלך יהודה ב-911 לפנה"ס, אביה בנו תפס את מקומו, למרות שלא היה בכור הבנים. הוא נבחר בשל היותו בכור בניה של מעכה, שהייתה האשה האהובה על רחבעם: 

== מלכותו ומלחמתו ==
אביה הפיח רוח תנופה חדשה במלחמת האחים הממושכת בין יהודה לממלכת ישראל, ויזם את חידוש המלחמה נגד ירבעם בן נבט:
. במלחמה זו הצליח אביה לכבוש לא רק את שארית שטחו של בנימין, שהשתייך מבחינה מדינית ליהודה, אלא גם חלק ניכר מדרום אפרים: בית אל (ביתילו), יְשָנָה (בורג' אל איסאנה), עפרון (טייבה) והגיע עד הר צמרים אשר בהר אפרים. (החוקר יהודה אליצור מזהה את הר צמרים כראס א-טחונה שמצפון לאל-בירה).

== מותו ==
אביה מלך שלוש שנים ומת ב-908 לפנה"ס. בנו אסא מלך תחתיו.
== במקרא ==
אביה בן רחבעם מוזכר בספר מלכים א (פרק ט"ו, פסוקים א'-ח') ובספר דברי הימים ב (פרק י"ג). בעוד שספר מלכים סוקר בקצרה בלבד את תקופת מלכותו, בדברי הימים מוזכרת הלחימה נגד ירבעם בן נבט, והניצחון בה.
== בחז"ל ==
על פי ספר מלכים וחז"ל, אביה היה דמות שלילית, השטופה בעבודה זרה (בניגוד לבנו, אסא). לאחריותו נזקף רצח הנביא אחיה השילוני. כמו כן נמתחה ביקורת על אביה על כי חירף ברבים את ירבעם בן נבט בעת שנלחם עמו. מותו של אביה לאחר תקופת מלוכה קצרה נחשב כעונש על חטאיו.

== ראו גם ==
* מלחמת אביה וירבעם
==קישורים חיצוניים==

* 
* 

==הערות שוליים==

קטגוריה:מלכי יהודה
קטגוריה:יהודי המאה העשירית לפנה"ס
עימוד

סידור אלמנטים גרפיים וטקסטואליים על-גבי עמוד
עימוד היא טכניקה, תפיסה התכנונית ועיצוב של מספר אלמנטים גרפיים וטקסטואליים על-גבי עמוד. ברוב המקרים, בהקשר של עיתון, מגזין, אתר אינטרנט או ספר.

מקובל לחשוב שעימוד נעשה עבור תוכן מודפס, אם כי גם בפלטפורמות דיגיטליות יש צורך בעימוד טכני של מיקום אובייקטים בשורת הקוד שמרכיבה את אתר האינטרנט.

עימוד מתייחס לגודל הכותרות, סוג וגודל הגופן, הטיפוגרפיה, אורך השורות ורוחב הטורים, חלוקת העמוד לטקסט ותמונה והיחסים ביניהם, הטמעת תרשימים ואינפוגרפיקה, שילוב מודעות ועוד.

בעידן המודרני העימוד נעשה לרוב בתכנות ייעודיות כדוגמת אינדיזיין (Indesign, של חברת אדובי מערכות), פבלישר (Publisher, של חברת מיקרוסופט) או בתוכנת "הוצאה לאור שולחנית" אחרת.

קיימות גם תכנות ייעודיות לעימוד ספרי קודש לפי התבנית המקובלת בהם, כגון תוכנת "תג", ותוכנת "משבצת".

==קישורים חיצוניים==
* [https://textratz.co.il/עימוד-תורני-לספרי-קודש/ עימוד תורני לספרי קודש], באתר טקסט רץ

קטגוריה:ספר
קטגוריה:מונחים בהדפסה
פרנק דרייק

פרנק דרייק (באנגלית: Frank Drake; 28 במאי 1930 – 2 בספטמבר 2022) היה פרופסור לאסטרונומיה ואסטרופיזיקה אמריקאי, מיוזמי פרויקט סט"י לחיפוש חיים תבוניים ביקום, ומנסח נוסחת דרייק לחישוב מספר התרבויות התבוניות ביקום.

==ביוגרפיה==
דרייק נולד בשיקגו ב-1930.

בשנת 1961 ארגן, יחד עם ג'. פטר פירמן, את הוועידה הראשונה של פרויקט סט"י (SETI) שהתקיימה במערב וירג'יניה. באותה התכנסות צנועה, בנוכחות שנים-עשר מדענים בלבד, הציע את הנוסחה ההסתברותית הנושאת את שמו, נוסחת דרייק. מטרת הנוסחה לקבוע את מספר הציוויליזציות בגלקסיית שביל החלב שמנסות ליצור עמנו תקשורת רדיו, ובכך להגיע לאומדן של הסיכוי ליצור קשר עם חיים מחוץ לכדור הארץ. בשנת 1972 עיצב עם קרל סייגן את דיסקית פיוניר, המסר הראשון שנשלח לתרבויות חוצניות תבוניות, וצורף לחלליות פיוניר 10 ו-11, שנשלחו אל מחוץ למערכת השמש.

דרייק היה חבר באקדמיה הלאומית למדעים של ארצות הברית, ואף שימש כחבר בוועד המנהל של המועצה לפיזיקה ואסטרונומיה בשנים 1989 עד 1992. כמו כן, היה נשיא האגודה הפסיפית לאסטרונומיה. היה פרופסור לאסטרונומיה ואסטרופיזיקה באוניברסיטת קורנל בשנים 1964–1984 ומנהל מצפה הכוכבים של ארסיבו.

דרייק היה פרופסור לאסטרונומיה ואסטרופיזיקה באוניברסיטת קליפורניה בסנטה קרוז, שם היה גם דיקן מדעי הטבע בשנים 1984–1988.

נפטר ב-2 בספטמבר 2022.

==ראו גם==
* פרדוקס פרמי

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:אסטרופיזיקאים אמריקאים
קטגוריה:אסטרונומים אמריקאים
קטגוריה:סגל אוניברסיטת קליפורניה בסנטה קרוז
קטגוריה:חברי האקדמיה הלאומית למדעים של ארצות הברית
קטגוריה:חברי האקדמיה האמריקאית לאמנויות ולמדעים
קטגוריה:בוגרי אוניברסיטת קורנל
קטגוריה:בעלי תואר דוקטור מאוניברסיטת הרווארד
קטגוריה:שיקגו: אישים
קטגוריה:אמריקאים שנולדו ב-1930
קטגוריה:אמריקאים שנפטרו ב-2022
נוסחת דרייק

[[פרנק דרייק ב־2008]]
 נוסחת דרייק המכונה גם "משוואת דרייק" היא נוסחה שפיתח האסטרונום האמריקאי פרנק דרייק בשנת 1960. באמצעותה ניסה לקבוע דרייק את מספר הציוויליזציות התאורטי בגלקסיית שביל החלב שיוכלו ליצור תקשורת רדיו עם האנושות, ובכך להגיע לאומדן של הסיכוי ליצור קשר עם חיים מחוץ לכדור הארץ באמצעות חישוב המכפלה של סדרת שברים כשיעור הכוכבים שחיים יכולים להתפתח בכוכבי הלכת שלהם.

הנוסחה היא:

:<math>N = R^{*} ~ \times ~ f_{p} ~ \times ~ n_{e} ~ \times ~ f_{l} ~ \times ~ f_{i} ~ \times ~ f_{c} ~ \times ~ L</math>

כאשר:
* <math>N</math>: מספר הציוויליזציות שמנסות ליצור עם האנושות תקשורת רדיו.
* <math>R^{*}</math>: מספר הכוכבים בגלקסיה שלנו (שביל החלב).
* <math> f_{p}</math>: החלק היחסי של הכוכבים שיש להם כוכבי לכת.
* <math>n_{e}</math>: החלק היחסי של כוכבי לכת, שהתנאים עליהם מתאימים להתפתחות חיים.
* <math>f_{l}</math>: הסיכוי שעל כוכב לכת עם תנאים מתאימים להתפתחות חיים, אכן יתפתחו כאלו.
* <math>f_{i}</math>: הסיכוי שבכוכב לכת עם חיים, יופיעו בשלב כלשהו חיים אינטליגנטיים, שיפתחו ציוויליזציה.
* <math>f_{c}</math>: אותו חלק של ציוויליזציות שיפתחו טכנולוגיות שפולטות אותות ניתנים לגילוי לחלל.
* <math>L</math>: משך הזמן הממוצע שציוויליזציה כזו תמשיך לפלוט לחלל אותות ניתנים לגילוי.

על ידי הצבת פרמטרים לתוך הנוסחה, בהתייעצות עם מדענים שונים שכל אחד מומחה בתחומו (כימיה, ביולוגיה וכדומה), הגיע דרייק לערכים שונים עבור N. אלו נעו בין כמה ציוויליזציות בודדות ועד ל־50 מיליון.
אחד הפרמטרים שעודכן בעשור האחרון הוא <math> f_{p}</math> - אחוז הכוכבים שיש להם מערכת פלנטרית. עד שנת 2019 התגלו כ־3872 כוכבי לכת חוץ שמשיים בכ־1200 מערכות פלנטריות שונות.
ב-18 באפריל 2018 שוגר טלסקופ החלל TESS שהחליף את טלסקופ החלל קפלר, ושיפר רבות את יכולת וקצב זיהוי כוכבי לכת חיצוניים, ולמעשה לשפר את הסיכוי לגלות כוכבי לכת דמויי ארץ, עליהם תיתכן, אולי, ציוויליזציה תבונית.

==גורמים חסרים במשוואה==
בספרם כדור הארץ הנדיר (Rare Earth), שהתפרסם בשנת 2000, מצביעים פיטר ווארד ודונלד בראונלי על שגיאה של דרייק. הספר מציג את "היפותזת כדור־הארץ הנדיר": חיים פשוטים (בקטריולוגיים) הם נפוצים מאוד ביקום; חיים מורכבים (בעלי־חיים רב תאיים, קל וחומר תבוניים) הם נדירים עד מאוד.

השגיאה, לפי היפותזת "כדור הארץ הנדיר", בחישוב של דרייק, ביסודו של דבר, הייתה בהנחה כי די לו לכוכב לכת שיהיה במרחק המתאים משמש הולמת כדי שיתפתחו עליו חיים מורכבים בסבירות גבוהה. למעשה, טוענים ווארד ובראונלי, עלינו לסקור כל אחת ואחת מהתכונות של כדור הארץ, ולהעריך מחדש את חשיבותה לקיום חיים.

==ראו גם==
* פרדוקס פרמי
* פרויקט סט"י
* דיסקית פיוניר
* תקליט הזהב של וויאג'ר
* הודעת ארסיבו
* תקשורת בין-כוכבית

==קישורים חיצוניים==

* 
* 
* 
* Matt Williams, [https://www.universetoday.com/39966/drake-equation-1/?utm_content=bufferbfcf1 What is the Drake Equation?], in "Universe Today" website, 13 Jun, 2017 
* 
*
* 

==הערות שוליים==

קטגוריה:קוסמולוגיה
קטגוריה:אסטרוביולוגיה
חולית (סדרת משחקים)

חולית (אנגלית: Dune) היא סדרת משחקי מחשב מסוג מדע בדיוני, המבוססים על הספר "חולית" של פרנק הרברט.

סדרת המשחקים זכתה להצלחה ולפרסום החל מהמשחק השני הסדרה, Dune II, אשר לאחריה, Westwood יצאה עם סדרת Command and Conquer, שהייתה דומה באופייה ל-Dune וזכתה להצלחה עצומה.

במשחקים אלו היה בית שלישי בשם "אוֹרדוֹס" שלא הופיע בסדרת הספרים מאת פרנק הרברט, שמקורו היה באנציקלופדיה של חולית. האנציקלופדיה של חולית, אשר נכתבה על ידי חברו הטוב של פרנק הרברט, ד"ר לספרות ויליס מקנאלי (Willis E. McNelly), יצאה לאור בשנת 1984 במהדורה מוגבלת ומאז ועד היום, הספר טרם יצא במהדורה חדשה. האנציקלופדיה הכילה השלמות ומידע נוסף אודות היקום של חולית, ובין היתר, הובא פירוט של כל המערכת הפאודלית עליה מתבססת האימפריה האנושית ביקום של חולית. בתוך המערכת הפיאודלית הובאו פרטי וסמלי הבתים השונים של הלנדסראד - אותה חלוקה של בתי אצולה השולטים ביקום המוכר. חברת Westwood החליטה לבחור ולהוסיף את בית אורדוס מתוך רשימת הבתים המפורטת באנציקלופדיה, אולם הם לא היו מרוצים מהסמל המייצג של הבית, והשתמשו בסמל מייצג של בית אחר (בית וולאך - הנחש המתפתל סביב ספר) - ובמשחק המחשב זהו סמלו של בית אורדוס.

==המשחקים בסדרה==
=== Dune ===
משחק אסטרטגיה אשר מקושר לעלילת חולית בצורה שיטחית, כאשר פול אטריידיס זומם להשתלט על הכוכב חולית ולנצח את בית הארקונן באמצעות כריית הסם (Spice) ובהנהגת הדררים (Freman) למלחמה עד התבוסה הסופית של אויביו. המשחק היה בין הראשונים שהומרו מדיסקטים לתקליטור. בנוסף, המשחק יצא גם לכונן התקליטורים של קונסולת המגה דרייב: Sega CD.

=== Dune II ===
צילום מסך של Dune 2

משחק אסטרטגיה בזמן-אמת, בו שלושה צבאות נלחמים על כיבוש אראקיס, בונים בסיסים וצבאות ועוסקים בכרייה נמרצת של סם המרקוח. המשחק שיצא בשנת 1992, היווה את אחד מאבות משחקי האסטרטגיה בזמן-אמת כפי שהם נראים כיום, גם מבחינת הגרפיקה החדשנית והמתקדמת יחסית לתקופה שהוא הציג וגם מבחינת אופן השליטה וההתפתחות במשחק. אלמנטים אלו זיכו את המשחק לפופולריות רבה. במשחק זה יכול לבחור השחקן בין שלושה בתים: אטרייאידס האצילים (בצבע כחול), הארקונן האכזריים (בצבע אדום) והאורדוס החתרנים (בצבע ירוק). לכל צד יש נשק ייחודי שאין לצדדים האחרים (כגון "טנק קול" לאטרייאידס וטיל בליסטי "יד המוות" להארקונן) וניתן לשחק בכל צד שהוא ולא רק בצד הטובים. הצלחת המשחק ששילב בין מורכבות לבין חדשנות הביאה לצמיחת משחקים כגון Command and Conquer, Warcraft (אשר כונה על ידי המעריצים כ-Dune III).

למשחק קראו גם בשמות Dune II: The Battle for Arrakis ו-Dune II: The Building of a Dynasty.
=== Dune 2000 ===

משחק מחווה ל-Dune 2, מבוסס על היחידות של המשחק המקורי אך בעל עיצוב גרפי שונה וממשק שדומה לזה של Red Alert.

=== Emperor: Battle for Dune ===
משחק אסטרטגיה בזמן אמת שהציע גרפיקה תלת-ממדית ומגוון חדש של יחידות. למרות החידוש והעיצוב הגרפי שנחשב יפה, הגרפיקה התלת־ממדית הכבידה מאוד על משאבי המערכת וגרמה לסרבול במשחק.

==ראו גם==
* חולית (סרט, 1984)
* חולית (מיני סדרה)

==קישורים חיצוניים==
* [https://web.archive.org/web/20120117221939/http://www.games.co.il/article1460.html סיקור Dune II באתר Games.co.il]
* Dune II בוויקיפדיה האנגלית

קטגוריה:חולית
קטגוריה:משחקי אסטרטגיה ממוחשבים (זמן אמת)
קטגוריה:משחקי וידאו משנת 1992
קטגוריה:משחקי וידאו משנת 1993
קטגוריה:סדרות משחקי וידאו